קארן בס

קארן בס (באנגלית: Karen Bass; נולדה ב-3 באוקטובר 1953) היא פוליטיקאית אפרו-אמריקאית, חברת המפלגה הדמוקרטית, המכהנת כראשת העיר ה-43 של לוס אנג'לס, מאז דצמבר 2022. היא האישה הראשונה שנבחרה לכהן בתפקיד.  לפני כן כיהנה כנציגת המחוז מחוז הקונגרס ה-37 של קליפורניה בבית הנבחרים של ארצות הברית.

ביוגרפיה
בס נולדה וגדלה בלוס אנג'לס. היא בוגרת אוניברסיטת המדינה של קליפורניה בדומינגז הילס ותוכנית עוזרי רופא באוניברסיטת דרום קליפורניה. היא עבדה במרפאה מקומית בלוס אנג'לס והחל מ-1990 הייתה פעילה קהילתית.

ב-2004 נבחרה לכהן באספה הלאומית של קליפורניה. במאי 2008 נבחרה ליושבת ראש האספה הלאומית בכך הייתה לאפרו-אמריקאית הראשונה המכהנת כיושבת ראש אחד מבתי המחוקקים של מדינות ארצות הברית.

בנובמבר 2010 נבחרה לנציגת המחוז ה-33 של קליפורניה בבית הנבחרים של ארצות הברית. בבחירות הבאות נבחרה לנציגת המחוז ה-37 ומאז נבחרה ברציפות לכהונות נוספות.

בשלהי ספטמבר 2021 הכריזה בס על כוונתה להתמודד לתפקיד ראש עיריית לוס אנג'לס, וכפועל יוצא על פרישתה מבית הנבחרים האמריקאי עם התפזרות הקונגרס ה-117 של ארצות הברית בראשית ינואר 2023. בבחירות שהתקיימו ב-8 בנובמבר 2022, נבחרה עם מעל 43% מהקולות והושבעה לתפקיד ב-11 בדצמבר 2022 על ידי סגנית נשיא ארצות הברית, קמלה האריס ונכנסה לתפקיד יום למחרת. היא האישה הראשונה שנבחרה לכהן בתפקיד. 

בס גרושה, היא אם לבת שנהרגה בתאונת דרכים ב-2006.

קישורים חיצוניים

 

 קרן בס באתר בית הנבחרים

הערות שוליים

חברות בית הנבחרים של ארצות הברית מטעם המפלגה הדמוקרטית
חברי בית הנבחרים של ארצות הברית מטעם המפלגה הדמוקרטית
חברות בית הנבחרים של ארצות הברית מקליפורניה
חברי הקונגרס ה-112 של ארצות הברית
חברי הקונגרס ה-116 של ארצות הברית
חברי הקונגרס ה-117 של ארצות הברית
חברי הקונגרס ה-118 של ארצות הברית
חברי הקונגרס ה-115 של ארצות הברית
חברי הקונגרס ה-114 של ארצות הברית
חברי בית המחוקקים המדינתי של קליפורניה
חברי הקונגרס ה-113 של ארצות הברית
אפרו-אמריקאיות חברות בית הנבחרים של ארצות הברית
אפרו-אמריקאים חברי בית הנבחרים של ארצות הברית
בוגרי אוניברסיטת המדינה של קליפורניה בדומינגז הילס
ראשי עיריית לוס אנג'לס
אמריקאיות שנולדו ב-1953
אמריקאים שנולדו ב-1953